பி.ஏ. பட்டப் படிப்பில் முதல் வகுப்பில் தேறி, அடுத்த சில மாதங்களில் மாவட்டக் கலெக்டர் அலுவலகத்தில் அரசு ஊழியராகத் தாவூத்ஷா வாழ்க்கையைத் தொடங்கினார். ஆங்கிலத்தில் நல்ல ஆற்றல் இருந்ததால் மிக வேகமாக முன்னேறி, சப் மாஜிஸ்திரேட்டாக உயர்ந்தார். துணை கலெக்டர் தேர்வுப் பட்டியலில் அவரது பெயர் இருந்த போது, அரசு ஊழியத்தைத் தூக்கி எறிந்து விட்டு, முழு நேர சமுதாயப் பணியில் இறங்கினார். “என்னுடன் உத்தியோகம் ஏற்றவர்களுள் பலர் கலெக்டர்களாகவும் டெபுடி கலெக்டர்களாகவும், வேலை பார்த்து ஓய்வு பெற்று, உபகாரச் சம்பளம் பெற்று உல்லாசமாக வாழுகிறார்கள்” என்று தாவூத்ஷாவே கூறியுள்ளார்.